බේරුවල සෞඛ්‍ය වෛද්‍ය නිලධාරී කාර්යාලයත්, බේරුවල ප්‍රාදේශීය සභාවත් එක්ව බේරුවල මොරගල්ල සංචාරක හෝටල්වල මුළුතැන්ගෙවල් හා ආහාර ගබඩා, ශීතකරණ හා ගෙවතු පරීක්‍ෂා කිරීමේ හදිසි සෝදිසි මෙහෙයුමක් ඉකුත්දා ක්‍රියාත්මක කර තිබුණි.බේරුවල ප්‍රාදේශීය සභාවේ සභාපති ප්‍රසන්න සංජීව මහතාගේ උපදෙස් පරිදි පරිපාලන මහජන සෞඛ්‍ය පරීක්‍ෂක චන්ද්‍රසිරි පිනිදිය මහතාගේ ප්‍රධානත්වයෙන් යුත් මහජන සෞඛ්‍ය පරීක්‍ෂක කණ්ඩායමක් විසින් මෙම සෝදිසි මෙහෙයුම සිදු කරන ලදී.සංචාරක හෝටල් ගණනක තිබූ මිනිස් පරිභෝජනයට නුසුදුසු වූ ආහාර වර්ග විශාල ප්‍රමාණයක් මෙහිදී අත්අඩංගුවට ගෙන විනාශ කළ බව මහජන සෞඛ්‍ය පරීක්‍ෂක චන්ද්‍රසිරි පිණිදිය මහතා පැවැසීය.තවත් ආහාර තොගයක් රජයේ රස පරීක්‍ෂක වෙත ඉදිරිපත් කළ බවත් එම සංචාරක හෝටල්වල තිබූ ආහාරපාන ගබඩා කිරීමේ හා ආහාර සැකසීමේ අඩුපාඩු මගහරවා ගැනීමට හෝටල් බලධාරීන්ට උපදෙස් ලබාදුන් බවත් හෙතෙම කීය.බේරුවල ප්‍රාදේශීය සභාවේ සභාපති ප්‍රසන්න සංජීව මහතා පැවසුවේ මින් ඉදිරියට ද සංචාරක හෝටල්වල මුළුතැන්ගෙවල් හා ගබඩා පරීක්‍ෂා කිරීමට ලක් කරන බවත් ඒ අවස්ථාවලදීත් අද තිබූ අන්දමින් අපිරිසුදු ලෙස තිබුණොත් තරාතිරම් නොබලා ඒ අයට විරුද්ධව නීතිමය කටයුතු කරන්න පසුබට නොවන බවත්ය.මෙම මෙහෙයුමට බේරුවල ප්‍රාදේශීය සභාවේ සභාපති ඩී.